stanford-oval/wikipedia huggingface dataset:
การท่องเที่ยวในประเทศฝรั่งเศส
สวนสนุก

ดิสนีย์แลนด์ปารีส ประเทศฝรั่งเศส เป็นสวนสนุกที่ได้รับความนิยมมากที่สุดในทวีปยุโรปโดยแท้ ด้วยจำนวนผู้เข้าชม 15,405,000 คน นับรวมจากดิสนีย์แลนด์พาร์กและวอลต์ดิสนีย์สตูดิโอพาร์กในปี ค.ศ. 2009  ส่วนสวนสนุกประวัติศาสตร์ปุยดูว์ฟูในจังหวัดว็องเด เป็นสวนสนุกที่มีผู้เข้าชมมากที่สุดเป็นอันดับสองของประเทศฝรั่งเศส และสวนสนุกอื่น ๆ ที่ได้รับความนิยม คือ ฟูว์ตูว์ร็อสก็อปในเมืองปัวตีเย แคว้นนูแวลากีแตน และปาร์กัสเตริกซ์ในแคว้นโอดฟร็องส์
ดูเพิ่ม

รายชื่อแหล่งมรดกโลกในประเทศฝรั่งเศส
แหล่งข้อมูลอื่น

France travel and tourism ที่เว็บไซต์ Curlie
French Government Tourist Office
About-France.com - Tourism and general information about France,
France Tourist Information เก็บถาวร 2010-03-11 ที่ เวย์แบ็กแมชชีน
ภาพหอไอเฟลจากปาแลดูว์ทรอกาเดโร
สถานที่น่าสนใจในสวนสนุกปุยดูว์ฟู
แยกพระราม 9

| --- | --- |
ถนนรัชดาภิเษกบริเวณหน้าศูนย์การค้าฟอร์จูนทาวน์ ใกล้กับทางแยก
ชื่ออักษรไทย: พระราม 9
ชื่ออักษรโรมัน: Rama IX
รหัสทางแยก: N026 (ESRI), 194 (กทม.)
ที่ตั้ง: เขตดินแดง กรุงเทพมหานคร
ทิศทางการจราจร
↑: ถนนรัชดาภิเษก » แยกศูนย์วัฒนธรรม
→: ถนนพระราม 9 » แยก อสมท.
↓: ถนนอโศก-ดินแดง » แยกอโศก-เพชรบุรี
←: ถนนอโศก-ดินแดง » แยกประชาสงเคราะห์
แยกพระราม 9 หรือเรียกอีกหลายชื่อว่า (แยกอโศก-รัชดา; แยกรัชดา-พระราม 9; แยกฟอร์จูน) เป็นสี่แยกในเขตดินแดง กรุงเทพมหานคร เป็นจุดตัดของถนนรัชดาภิเษก ถนนอโศก-ดินแดง และถนนพระราม 9
สถานที่สำคัญบริเวณทางแยก

ศูนย์การค้าเซ็นทรัลพลาซา แกรนด์ พระราม 9
ฟอร์จูนทาวน์,โลตัส ฟอร์จูนทาวน์
อาคารซีพีทาวเวอร์ 2
โรงแรมอวานี รัชดา กรุงเทพ
อาคารจีแลนด์ ทาวเวอร์
อาคารเดอะ ไนน์ ทาวเวอร์ส
สถานีรถไฟฟ้าใต้ดิน พระราม 9
นกหวีด เดวี่

| นกหวีด เดวี่ |
| --- | --- |
เกิด: พ.ศ. 2508
นกหวีด เดวี่ เป็นอดีตนักมวยไทยและผู้ฝึกสอนมวยไทย เกิดเมื่อปี พ.ศ. 2508 ที่อำเภอหลังสวน จังหวัดชุมพร แต่ไปใช้ชีวิตและเติบโตที่อำเภอสิชล จังหวัดนครศรีธรรมราช
นกหวีด เดวี่ เป็นนักมวยไทยรุ่นใหญ่ ชกอยู่ร่วมสมัยกับนักมวยชื่อเสียงโด่งดังหลายคน เช่น สกัด พรทวี, แสงเทียนน้อย ส.รุ่งโรจน์, วันเผด็จ ผู้ครองฟ้า, สมิงหนุ่ม สิทธิบุญธรรม และยังมีญาติพี่น้องที่เป็นนักมวยไทยร่วมสมัยด้วยเหมือนกัน คือ ซานโต๊ส เดวี่ และไผ่แดง เลอศักดิ์ยิม นกหวีดเคยเป็นแชมป์ในรุ่นจูเนียร์เฟเธอร์เวต (122 ปอนด์), เฟเธอร์เวต (126 ปอนด์) และไลต์เวต (130 ปอนด์) ของเวทีราชดำเนิน และแชมป์รุ่นเวลเตอร์เวต (147 ปอนด์) ของสภามวยไทยโลก (WMC) เป็นนักมวยที่ได้ชื่อว่ามีลูกเตะที่หนักที่สุดในบรรดานักมวยร่วมสมัยทุกคน จนได้รับฉายาว่า "จอมเตะทรวงสะท้าน" และยังเป็นนักมวยไทยรุ่นบุกเบิกที่ได้เดินทางไปชกยังต่างประเทศเพื่อเผยแพร่ศิลปะมวยไทย โดยเคยชกกับ เจอโรม เลอ แบนเนอร์ นักมวยคิกบ็อกซิงและเค-วันชาวฝรั่งเศส ในปี พ.ศ. 2538 ที่กรุงโตเกียว ประเทศญี่ปุ่น ทว่า นกหวีดเป็นฝ่ายแพ้คะแนน
หลังแขวนนวม นกหวีดได้ใช้ชีวิตอยู่ที่เกาะสมุย จังหวัดสุราษฎร์ธานี โดยเป็นผู้ฝึกสอนมวยไทยร่วมกับหลักหิน วสันตสิทธิ์ หรือหลักหิน ซีพียิม อดีตนักมวยไทยและนักมวยสากลหมัดหนัก
นกหวีดถึงแก่กรรมอย่างกระทันหันในช่วงเย็นของวันที่ 31 สิงหาคม พ.ศ. 2559 ที่เกาะสมุย หลังจากเกิดอาการช็อกในขณะที่กำลังล่อเป้าลงนวมอยู่ สิริอายุ 51 ปี
พูน เกษจำรัส

| พูน เกษจำรัส ป> ม., ท.ช., ท.จ. |
| --- | --- |

เกิด: 15 กุมภาพันธ์ พ.ศ. 2464 จังหวัดเพชรบุรี ประเทศสยาม
เสียชีวิต: 3 กรกฎาคม พ.ศ. 2540 (76 ปี)
อาชีพ: นักเขียน ช่างภาพ
สัญชาติ:  ไทย
ช่วงปีที่ทำงาน: พ.ศ. 2490 - 2540
คู่สมรส: สุดา วงศ์ขจรสุข
บุตร: 6 คน
ศาสตราจารย์ พูน เกษจำรัส  (15 กุมภาพันธ์ พ.ศ. 2464 - 3 กรกฎาคม พ.ศ. 2540) เป็นชาวเพชรบุรีโดยกำเนิด ได้รับการยกย่องเป็นศิลปินแห่งชาติ สาขาทัศนศิลป์ (ภาพถ่ายศิลปะ) เมื่อ ปี พ.ศ. 2531
ประวัติ

ศาสตราจารย์พูน เกษจำรัส เกิดวันที่ 15 กุมภาพันธ์ พุทธศักราช 2464 ณ ตำบลหนองโสน อำเภอเมือง จังหวัดเพชรบุรี เป็นบุตรของนายดี และนางเนื่อง เกษจำรัส  สมรสกับนางสาวสุดา วงศ์ขจรสุข ชาวกรุงเทพฯ มีบุตรชาย 2 คน บุตรสาว 4 คน
การศึกษา

ศาสตราจารย์พูน เกษจำรัสเริ่มเข้ารับการศึกษาที่โรงเรียนประชาบาลวัดสิงห์ ตำบลหนองโสน อำเภอเมือง จังหวัดเพชรบุรี เข้าศึกษาต่อในชั้นมัธยมศึกษาที่โรงเรียนประจำจังหวัดเพชรบุรี(คงคาราม)หรือ(โรงเรียนพรหมานุสรณ์จังหวัดเพชรบุรี)  จบการศึกษาชั้นมัธยมศึกษาปีที่ 6 ในปีพุทธศักราช 2482 แล้วเดินทางเข้ากรุงเทพฯ เข้ารับการศึกษาต่อที่ โรงเรียนเพาะช่าง ได้วุฒิ ปปช. และ วท. ในปีพุทธศักราช 2485 หลังจากนั้นได้เข้าศึกษาต่อใน มหาวิทยาลัยศิลปากร เป็นนักศึกษารุ่นแรก (นักศึกษาคนแรกของมหาวิทยาลัยศิลปากร-นักศึกษาเลขประจำหมายเลข ๑) สำเร็จการศึกษาวุฒิอนุปริญญาศิลปบัณฑิต สาขาจิตรกรรมและประติมากรรม (การศึกษาชั้นสูงสุดในขณะนั้น)
การทำงาน

ปีพุทธศักราช 2490 ได้เข้ารับราชการเป็นครูตรี ที่ โรงเรียนเพาะช่าง จนถึงปีพุทธศักราช 2496 
ปีพุทธศักราช 2496 ย้ายไปสอนที่ โรงเรียนอุเทนถวาย สอนอยู่ได้ไม่กี่เดือน ทางวิทยาลัยเทคนิคกรุงเทพฯ ทุ่งมหาเมฆ ได้ขอย้ายให้เข้าสอนประจำที่แผนกวิชาช่างภาพ สอนนักศึกษาช่างภาพตั้งแต่รุ่นแรก จนถึงปีพุทธศักราช 2525 (ปีที่กรุงรัตนโกสินทร์ครบ 200 ปี) ครบเกษียณอายุราชการ สอนในแผนกวิชาช่างภาพรวม 27 ปี ตำแหน่งสุดท้ายคือหัวหน้าคณะวิชาช่างพิมพ์-ช่างภาพ
ปีพุทธศักราช 2530 ได้รับแต่งตั้งเป็นศาสตราจารย์พิเศษ วิทยาลัยเทคโนโลยีและอาชีวศึกษา (วิทยาเขตเทคนิคกรุงเทพฯ) ปัจจุบันคือ มหาวิทยาลัยเทคโนโลยีราชมงคลกรุงเทพ
มีวาทะของศาสตราจารย์ พูน เกษจำรัส ที่ท่านเคยกล่าวไว้มีประโยคหนึ่งว่า "งานศิลปะมิใช่มีไว้เพื่อความงามแต่อย่างเดียวก็หาไม่ หากแต่มีไว้เพื่อนำไปใช้จรรโลงสังคมและประเทศชาติให้เจริญก้าวหน้าได้เป็นอย่างดีอีกด้วย"
ศิลปะภาพถ่าย (Photography) ได้รับการยกย่องว่าเป็นงานวิจิตรศิลป์ (Fine Arts) สาขาหนึ่ง ด้วยความสำคัญข้อนี้ บรรดานักถ่ายภาพที่มีผลงานสร้างสรรค์ศิลปะภาพถ่าย จึงได้รับการยกย่องว่าเป็นศิลปินช่างภาพ (Artist Photographer) เช่นเดียวกับศิลปินในงานวิจิตรศิลป์สาขาอื่น ๆ ด้วย  ดังนั้น สิทธิในการจรรโลงสังคมและประเทศชาติจึงย่อมจะไม่ยิ่งหย่อนกว่ากัน
เครื่องราชอิสริยาภรณ์

พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2528 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2539 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2538 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2518 –  เหรียญจักรพรรดิมาลา (ร.จ.พ.)
ยาสามัญประจำบ้าน

ยาสามัญประจำบ้าน เป็นชื่อเรียกกลุ่มยาทั้งแผนปัจจุบันและแผนโบราณที่กระทรวงสาธารณสุขกำหนดให้ประชาชนทั่วไปซึ่งไม่ได้เป็นแพทย์หรือดำเนินการทางแพทย์สามารถใช้ได้อย่างไม่อันตรายเพื่อรักษาตนเองเบื้องต้น เช่น ใช้รักษาอาการเจ็บป่วยเล็ก ๆ น้อย ๆ ที่ไม่รุนแรง อย่างไอ ปวดศีรษะ ถูกน้ำร้อนลวก ท้องอืด ท้องเฟ้อ หรือถูกมีดบาด เป็นต้น และสามารถหาซื้อได้ทั่วไปโดยไม่ต้องมีใบสั่งแพทย์
รายการยาสามัญประจำบ้านแผนปัจจุบัน

รายการยาสามัญประจำบ้านแผนปัจจุบัน อิงตามประกาศกระทรวงสาธารณสุข เรื่อง ยาสามัญประจำบ้านแผนปัจจุบัน ประกาศในราชกิจจานุเบกษาเมื่อวันที่ 28 มีนาคม พ.ศ. 2542
รายการยาสามัญประจำบ้านแผนปัจจุบัน > กลุ่มยาแก้ท้องเสีย

| # | ชื่อตำรับยา | ตัวยาสำคัญและความแรง | สรรพคุณ | ขนาดบรรจุ |
| --- | --- | --- | --- | --- |
| 1 | ยาแก้ท้องเสีย ผงน้ำตาลเกลือแร่ | ตัวยาสำคัญในสูตรตำรับ 1 ซอง Sodium Chloride 0.875 กรัม  Sodium Bicarbonate 0.625 กรัม  Potassium Chloride 0.375 กรัม  Glucose Anhydrous 5.000 กรัม หรีอ Sodium Chloride 0.875 กรัม  Trisodium Citrate Dihydrate 0.725 กรัม  Potassium Chloride 0.375 กรัม  Glucose Anhydrous 5.000 กรัม หรือ Sodium Chloride 0.650 กรัม  Trisodium Citrate Dihydrate 0.725 กรัม  Potassium Chloride 0.375 กรัม  Glucose Anhydrous 3.375 กรัม | ทดแทนการเสียน้ำในรายที่มีอาการท้องร่วง หรือในรายที่มีอาเจียนมาก ๆ และป้องกันการช็อคเนื่องจากการที่ร่างกายขาดน้ำ | 1 ซองสำหรับผสมน้ำ 250 มิลลิลิตร |
| 2 | ยาผงถ่านรักษาอาการท้องเสีย | ตัวยาสำคัญในสูตรตำรับ 1 เม็ด/แคปซูล Activated charcoal 250-350 มิลลิกรัม | รักษาอาการท้องเสีย | แผงละไม่เกิน 10 เม็ด/แคปซูล |
รายการยาสามัญประจำบ้านแผนปัจจุบัน > กลุ่มยาระบาย

| # | ชื่อตำรับยา | ตัวยาสำคัญและความแรง | สรรพคุณ | ขนาดบรรจุ |
| --- | --- | --- | --- | --- |
| 1 | ยาระบายกลีเซอรีน ชนิดเหน็บทวารหนักสำหรับเด็ก | ตัวยาสำคัญในสูตรตำรับ 1 แท่ง Glycerin 91 % โดยน้ำหนัก | บรรเทาอาการท้องผูก ใช้เหน็บทวารหนักเพื่อช่วยการขับถ่าย | แท่งละ 1.5 กรัม บรรจุแผง |
| 2 | ยาระบายกลีเซอรีน ชนิดเหน็บทวารสำหรับผู้ใหญ่ | ตัวยาสำคัญในสูตรตำรับ 1 แท่ง Glycerin 91 % โดยน้ำหนัก | บรรเทาอาการท้องผูก ใช้เหน็บทวารหนักเพื่อช่วยการขับถ่าย | แท่งละ 2.55 กรัม บรรจุแผง |
| 3 | ยาระบายแมกนีเซีย | ตัวยาสำคัญในสูตรตำรับ 15 มิลลิลิตร Magnesium Hydroxide 1.2 กรัม | ยาระบาย | แผงพลาสติกหรืออะลูมิเนียมละ 4 และ 10 เม็ด |
| 4 | ยาระบายมะขามแขก | ตัวยาสำคัญในสูตรตำรับ 1 เม็ด ฝักมะขามแขกที่เอาเมล็ดออกแล้ว ซึ่งมีปริมาณ Sennosides เทียบเท่ากับ Sennoside B 7.5 มิลลิกรัม | ยาระบาย | แผงพลาสติกหรืออะลูมิเนียมละ 4 และ 10 เม็ด |
| 5 | ยาระบายโซเดียมคลอไรด์ ชนิดสวนทวาร | ตัวยาสำคัญในสูตรตำรับ  Sodium chloride 15 % โดยน้ำหนักต่อปริมาตร | บรรเทาอาการท้องผูก ใช้สวนทวารให้ถ่ายอุจจาระ | หลอดพลาสติก 10 และ 20 มิลลิลิตร |
รายการยาสามัญประจำบ้านแผนปัจจุบัน > กลุ่มยาถ่ายพยาธิลำไส้

| # | ชื่อตำรับยา | ตัวยาสำคัญและความแรง | สรรพคุณ | ขนาดบรรจุ |
| --- | --- | --- | --- | --- |
| 1 | ยาถ่ายพยาธิตัวกลม มีเบนดาโซล | ตัวยาสำคัญในสูตรตำรับ 1 เม็ด Mebendazole 100 มิลลิกรัม | ถ่ายพยาธิเส้นด้าย ตัวกลม | แผงพลาสติกหรืออะลูมิเนียมละ 6 เม็ด |
รายการยาสามัญประจำบ้านแผนปัจจุบัน > กลุ่มยาบรรเทาปวดลดไข้

| # | ชื่อตำรับยา | ตัวยาสำคัญและความแรง | สรรพคุณ | ขนาดบรรจุ |
| --- | --- | --- | --- | --- |
| 1 | ยาเม็ดบรรเทาปวด ลดไข้แอสไพลิน (ปัจจุบันถูกถอดจากการเป็นยาสามัญประจำบ้านแผนปัจจุบัน เพราะพบข้อมูลเกี่ยวกับความไม่ปลอดภัยในการใช้ ซึ่งไม่เหมาะสมในการใช้เป็นยาสามัญประจำบ้าน) | ตัวยาสำคัญในสูตรตำรับ 1 เม็ด Aspirin 325 มิลลิกรัม | ลดไข้ บรรเทาอาการปวด | แผงพลาสติกหรืออะลูมิเนียมละ 4 และ 10 เม็ด |
| 2 | ยาเม็ดบรรเทาปวด ลดไข้พาราเซตามอล 500 มก. | ตัวยาสำคัญในสูตรตำรับ 1 เม็ด Paracetamol 500 มิลลิกรัม | ลดไข้ บรรเทาอาการปวด | แผงพลาสติกหรืออะลูมิเนียมละ 4 และ 10 เม็ด |
| 3 | ยาเม็ดบรรเทาปวด ลดไข้พาราเซตามอล 325 มก. | ตัวยาสำคัญในสูตรตำรับ 1 เม็ด Paracetamol 325 มิลลิกรัม | ลดไข้ บรรเทาอาการปวด | แผงพลาสติกหรืออะลูมิเนียมละ 4 และ 10 เม็ด |
| 4 | ยาน้ำบรรเทาปวด ลดไข้พาราเซตามอล | ตัวยาสำคัญในสูตรตำรับ 5 มิลลิลิตร Paracetamol 120 มิลลิกรัม | ลดไข้ บรรเทาอาการปวด | ขวดสีชา 30 มิลลิลิตรในกล่องกระดาษพร้อมหลอดหยด (1.2 มิลลิลิตร) หรือขวดสีชา 60 มิลลิลิตรในกล่องกระดาษพร้อมช้อนชา |
| 5 | พลาสเตอร์บรรเทาปวด | ตัวยาสำคัญในสูตรตำรับ  Volatile Substance ที่มีสรรพคุณทางยา และ/หรือ Herbal Extract และ/หรือ Herbal Substance หนึ่งหรือหลายชนิดผสมกัน ได้แก่ Borneol (พิมเสน) 0.21-1.00 % โดยน้ำหนัก  Camphor (การบูร) 1.00-2.80 โดยน้ำหนัก  Caoutchouc 30.00 โดยน้ำหนัก  Ethylene Glycol Salicylate 2.00-6.00 โดยน้ำหนัก  Eucalyptus Oil 0.50 โดยน้ำหนัก  Menthol 0.30-6.49 โดยน้ำหนัก  Methyl Salicylate 0.14-6.00 โดยน้ำหนัก  Peppermint Oil 0.50-2.00 โดยน้ำหนัก  Thymol 0.14-0.50 โดยน้ำหนัก  Capsaicin Extract 0.65 โดยน้ำหนัก  Polybutene 12.00 โดยน้ำหนัก  Capsicum Powder 11.00 โดยน้ำหนัก  Capsicum Oleoresin 3.00-11.00 โดยน้ำหนัก  Zinc Oxide 14.00-22.00 โดยน้ำหนัก | บรรเทาอาการปวดกล้ามเนื้อ | 10 แผ่น |
รายการยาสามัญประจำบ้านแผนปัจจุบัน > กลุ่มยาแก้แพ้ ลดน้ำมูก

| # | ชื่อตำรับยา | ตัวยาสำคัญและความแรง | สรรพคุณ | ขนาดบรรจุ |
| --- | --- | --- | --- | --- |
| 1 | ยาเม็ดแก้แพ้ ลดน้ำมูก คลอร์เฟนิรามีน | ตัวยาสำคัญในสูตรตำรับ 1 เม็ด Chlorpheniramine Maleate 2 มิลลิกรัม | บรรเทาอาการแพ้ เช่น ลมพิษ น้ำมูกไหล | แผงพลาสติกหรืออะลูมิเนียมละ 4 และ 10 เม็ด |
รายการยาสามัญประจำบ้านแผนปัจจุบัน > กลุ่มยาแก้ไอ ขับเสมหะ

| # | ชื่อตำรับยา | ตัวยาสำคัญและความแรง | สรรพคุณ | ขนาดบรรจุ |
| --- | --- | --- | --- | --- |
| 1 | ยาน้ำแก้ไอขับเสมหะสำหรับเด็ก | ตัวยาสำคัญในสูตรตำรับ 5 มิลลิลิตร Ammonium Carbonate 0.02 กรัม  Glycyrrhiza Fluidextract 0.25 มิลลิลิตร | บรรเทาอาการไอ ขับเสมหะ | ขวดละ 60 และ 120 มิลลิลิตร |
| 2 | ยาแก้ไอน้ำดำ | ตัวยาสำคัญในสูตรตำรับ 5 มิลลิลิตร Glycyrrhiza Fluidextract 0.6 มิลลิกรัม  Antimony Potassium Tartrate 1.2-2.0 มิลลิกรัม  Camphorated Opium Tincture 0.6 มิลลิลิตร | บรรเทาอาการไอ ขับเสมหะ | ขวดละ 60 มิลลิลิตร |
รายการยาสามัญประจำบ้านแผนปัจจุบัน > กลุ่มยาดมหรือยาทาแก้วิงเวียน หน้ามืด คัดจมูก

| # | ชื่อตำรับยา | ตัวยาสำคัญและความแรง | สรรพคุณ | ขนาดบรรจุ |
| --- | --- | --- | --- | --- |
| 1 | ยาดมแก้วิงเวียน เหล้าแอมโมเนียหอม | ตัวยาสำคัญในสูตรตำรับ  Ammonium Carbonate 3.40 % โดยน้ำหนักต่อปริมาตร  Strong Ammonia Solution 3.60-6.75 % โดยปริมาตร | ดม บรรเทาอาการวิงเวียน หน้ามืด หรือทาผิวหนังบรรเทาอาการเนื่องจากพิษแมลงกัดต่อย หรือถูกพืชมีพิษ | ขวดละ 15 มิลลิลิตร |
| 2 | ยาดมแก้วิงเวียน แก้คัดจมูก | ตัวยาสำคัญในสูตรตำรับ  Volatile Substance ที่มีสรรพคุณทางยา และ/หรือ Herbal Extract หนึ่งหรือหลายชนิดผสมกัน ได้แก่   Menthol 0.07-77.90 % โดยน้ำหนักต่อปริมาตร  Camphor 0.45-42.00 % โดยน้ำหนักต่อปริมาตร  Methyl Salicylate 3.00-15.00 % โดยน้ำหนักต่อปริมาตร  Anise Oil 0.68 % โดยปริมาตร  Burgamot Oil 0.50-0.68 % โดยปริมาตร  Cajuput Oil 0.50-11.00 % โดยปริมาตร  Cassia Oil 0.50 % โดยน้ำหนักต่อปริมาตร  Clove Oil 1.25 % โดยปริมาตร  Dwarf-Pine Needle Oil 1.00 % โดยน้ำหนักต่อปริมาตร  Eucalyptus Oil 1.50-23.00 % โดยปริมาตร  Lavender Oil 4.69-8.00 % โดยปริมาตร  Peppermint Oil 2.20-10.38 % โดยปริมาตร  Sage Oil 6.00 % โดยน้ำหนักปริมาตร  Sassafras Oil 5.00 % โดยน้ำหนักต่อปริมาตร  Turpentine Oil 0.71-8.00 % โดยน้ำหนักต่อปริมาตร  Capsicum Tincture 4.00-8.00 % โดยปริมาตร  Myrrh Tincture 1.00 % โดยน้ำหนักต่อปริมาตร  Ratanghia Tincture 0.40 % โดยปริมาตร  Terpinol 3.33 % โดยปริมาตร  Thymol 0.10 % โดยน้ำหนักต่อปริมาตร  Camphor Spirit 3.00 % โดยปริมาตร  Borneo Camphor 9.00 % โดยน้ำหนักปริมาตร  Bornyl Acetate 0.42 % โดยน้ำหนักปริมาตร  Linalyl Acetate 0.47 % โดยน้ำหนักปริมาตร  Phenyl Salicylate 0.60 % โดยน้ำหนักปริมาตร  Standard Chamomile Extract 10.00 % โดยน้ำหนักปริมาตร | บรรเทาอาการคัดจมูก หายใจไม่ออก และบรรเทาอาการวิงเวียนศีรษะ | ไม่เกิน 14 มิลลิลิตร |
| 3 | ยาทาระเหยบรรเทาอาการคัดจมูกชนิดขี้ผึ้ง | ตัวยาสำคัญในสูตรตำรับ  Volatile Substance ที่มีสรรพคุณทางยา หนึ่งหรือหลายชนิดผสมกัน ได้แก่   Menthol 1.35-3.00 % โดยน้ำหนัก  Camphor 1.35-3.00 % โดยน้ำหนัก  Cajuput Oil 3.00 % โดยปริมาตร  Eucalyptus Oil 0.08-5.00 % โดยน้ำหนัก  Terpentine Oil 4.68-5.00 % โดยน้ำหนัก | บรรเทาอาการคัดจมูกและลดอาการอันเนื่องจากหวัด | ไม่เกิน 50 กรัม |
รายการยาสามัญประจำบ้านแผนปัจจุบัน > กลุ่มยาแก้เมารถ เมาเรือ

| # | ชื่อตำรับยา | ตัวยาสำคัญและความแรง | สรรพคุณ | ขนาดบรรจุ |
| --- | --- | --- | --- | --- |
| 1 | ยาแก้เมารถ เมาเรือ ไดเมนไฮดริเนท | ตัวยาสำคัญในสูตรตำรับ 1 เม็ด Dimenhydrinate 50 มิลลิกรัม | ใช้ป้องกันอาการเมารถ เมาเริอ | แผงพลาสติกหรืออะลูมิเนียมละ 2 เม็ด |
รายการยาสามัญประจำบ้านแผนปัจจุบัน > กลุ่ม ยาสำหรับโรคตา

| # | ชื่อตำรับยา | ตัวยาสำคัญและความแรง | สรรพคุณ | ขนาดบรรจุ |
| --- | --- | --- | --- | --- |
| 1 | ยาหยอดตา ซัลฟาเซตาไมด์ (ปัจจุบันถูกถอดจากการเป็นยาสามัญประจำบ้านแผนปัจจุบัน) | ตัวยาสำคัญในสูตรตำรับ  Sulfacetamide Sodium 10 % โดยน้ำหนักต่อปริมาตร | รักษาอาการตาแดง ตาอักเสบ จากโรคติดเชื้อ | ขวดสีชาละ 10 มิลลิลิตร |
| 2 | ยาล้างตา | ตัวยาสำคัญในสูตรตำรับ  Sodium Chloride  ใส่ Preservative ที่เหมาะสมสำหรับใช้กับยาตา ได้แก่  Benzalkonium Chloride 0.002-0.020 % โดยน้ำหนักต่อปริมาตร หรือ  Chlorhexidine (Gluconate หรือ Acetate) 0.01 โดยน้ำหนักต่อปริมาตร  ปรับ pH 6-8 ด้วย Buffer ที่เหมาะสม และปรับน้ำยาให้เป็น Isotonic กับน้ำตา | ใช้ล้างตาเพื่อบรรเทาอาการแสบตา ระคายเคืองตา อันเนื่องมาจาก ผง ควัน สิ่งสกปรก เข้าตา | ขวดละไม่เกิน 240 มิลลิลิตร |
รายการยาสามัญประจำบ้านแผนปัจจุบัน > กลุ่มยาสำหรับโรคปาก และลำคอ

| # | ชื่อตำรับยา | ตัวยาสำคัญและความแรง | สรรพคุณ | ขนาดบรรจุ |
| --- | --- | --- | --- | --- |
| 1 | ยากวาดคอ | ตัวยาสำคัญในสูตรตำรับ  Potassium Iodide 2.50 กรัม  Iodine 1.25 กรัม  Ethyl Alcohol (ร้อยละ 90) 4.00 มิลลิลิตร  Purified Water 2.50 มิลลิลิตร  Peppermint Oil 0.40 มิลลิลิตร  Glycerin to 100.00 มิลลิลิตร | บรรเทาอาการอักเสบ และเจ็บในลำคอ | ขวดละ 15 มิลลิลิตร |
| 2 | ยารักษาลิ้นเป็นฝ้า เยนเชี่ยนไวโอเลต | ตัวยาสำคัญในสูตรตำรับ Gentian Violet 1% โดยน้ำหนักต่อปริมาตร | รักษากระพุ้งแก้มและลิ้นเป็นฝ้าขาว | ขวดละ 15 และ 30 มิลลิลิตร |
| 3 | ยาแก้ปวดฟัน | ตัวยาสำคัญในสูตรตำรับ Chlorobutanol 25 กรัม  Clove Oil to 100 มิลลิลิตร | บรรเทาอาการปวดฟัน | ขวดละ 8 มิลลิลิตร |
| 4 | ยาอมบรรเทาอาการระคายคอ | ตัวยาสำคัญในสูตรตำรับ  Volatile Substance ที่มีสรรพคุณทางยา และ/หรือ Herbal Extract และ/หรือ Herbal Substance หนึ่งหรือหลายชนิดผสมกัน ได้แก่   Abietis Pine Oil 0.30 % โดยปริมาตรต่อน้ำหนัก  Anise Oil 0.25 % โดยน้ำหนัก  Borneol 1.66-2.00 % โดยน้ำหนัก  Cinnamon Oil 0.35 % โดยน้ำหนัก  Creosote 0.20 % โดยปริมาตรต่อน้ำหนัก  Eucalyptus Oil 0.15-0.16 % โดยน้ำหนัก  Lemon Oil 0.30-0.52 % โดยปริมาตรต่อน้ำหนัก  Menthol 0.06-5.00 % โดยน้ำหนัก  Peppermint Oil 0.19-3.33 % โดยน้ำหนัก  Sylvestris Pine Oil 0.30 % โดยปริมาตรต่อน้ำหนัก  Licorice Extract 7.31-16.67 % โดยน้ำหนัก  Tincture Capsicum 0.02 % โดยน้ำหนัก  Amomum 1.00-4.00 % โดยน้ำหนัก  Aniseed 2.00 % โดยน้ำหนัก  Catechu 8.33-38.00 % โดยน้ำหนัก  Cinnamon 2.00-10.00 % โดยน้ำหนัก  Clove 0.67-4.00 % โดยน้ำหนัก  Costus 0.67 % โดยน้ำหนัก  Fennel 1.67-2.00 % โดยน้ำหนัก  Ginger 2.00-8.00 % โดยน้ำหนัก  Licorice 26.67-71.38 % โดยน้ำหนัก  Saffron 2.00 % โดยน้ำหนัก  Saussurea 1.00 - 3.00 % โดยน้ำหนัก  Silver Leaf 0.93 % โดยน้ำหนัก  และ/หรือ Honey 1.50-2.40 % โดยน้ำหนัก | ทำให้ชุ่มคอ บรรเทาอาการระคายคอ | ไม่เกิน 100 เม็ด หรือ ไม่เกิน 30 กรัม |
| 5 | ยาอมบรรเทาอาการเจ็บคอ | ตัวยาสำคัญในสูตรตำรับ 1 เม็ด Amyl Metacresol ไม่เกิน 0.6 มิลลิกรัม  2,4 Dichloro Benzyl Alcohol ไม่เกิน 1.2 มิลลิกรัม  และอาจมี Ascorbic Acid ไม่เกิน 100 มิลลิกรัม | บรรเทาอาการเจ็บคอ | แผงอะลูมิเนียมหรือแผงบลิสเตอร์ละไม่เกิน 8 เม็ด |
รายการยาสามัญประจำบ้านแผนปัจจุบัน > กลุ่มยาใส่แผล ยาล้างแผล

| # | ชื่อตำรับยา | ตัวยาสำคัญและความแรง | สรรพคุณ | ขนาดบรรจุ |
| --- | --- | --- | --- | --- |
| 1 | ยาใส่แผล ทิงเจอร์ไอโอดีน | ตัวยาสำคัญในสูตรตำรับ  Iodine 2.0-2.5 % โดยน้ำหนักต่อปริมาตร  Potassium Iodide 2.4-2.5 % โดยน้ำหนักต่อปริมาตร | รักษาแผลสด | ขวดละ 15 และ 30 มิลลิลิตร |
| 2 | ยาใส่แผล ทิงเจอร์ไทเมอรอซอล | ตัวยาสำคัญในสูตรตำรับ  Thimerosal 0.1 % โดยน้ำหนักต่อปริมาตร | รักษาบาดแผล | ขวดละ 15 และ 30 มิลลิลิตร |
| 3 | ยาใส่แผล โพวิโดน-ไอโอดีน | ตัวยาสำคัญในสูตรตำรับ  Povidone-Iodine 10 % w/v สมมูลกับ Iodine 1 % w/v โดยน้ำหนักต่อปริมาตร | รักษาแผลสด | ขวดละไม่เกิน 120 มิลลิลิตร |
| 4 | ยาไอโซโพรพิล แอลกอฮอล์ | ตัวยาสำคัญในสูตรตำรับ  Isopropyl Alcohol Solution 70 % โดยปริมาตร  สูตรตำรับต้องแต่งสีด้วย Brilliant Blue C.I. No.42090 | ทำความสะอาดบาดแผล | ขวดละไม่เกิน 450 มิลลิลิตร |
| 5 | ยาเอทิล แอลกอฮอล์ | ตัวยาสำคัญในสูตรตำรับ  Ethyl Alcohol Solution 70 % โดยปริมาตร  สูตรตำรับต้องแต่งสีด้วย Brilliant Blue C.I. No.42090 | ทำความสะอาดบาดแผล | ขวดละไม่เกิน 450 มิลลิลิตร |
| 6 | น้ำเกลือล้างแผล | ตัวยาสำคัญในสูตรตำรับ  Sodium Chloride 0.9 % โดยน้ำหนักต่อปริมาตร | ทำความสะอาดบาดแผล | ขวดละไม่เกิน 1 ลิตร |
| 7 | น้ำยาฆ่าเชื้อโรคคลอโรไซลีนอล | ตัวยาสำคัญในสูตรตำรับ Chloroxylenol 4.8 % โดยน้ำหนักต่อปริมาตร  Isopropyl Alcohol Solution 12 % โดยปริมาตร | ใช้ทำความสะอาดรอบบาดแผล | ขวดละไม่เกิน 450 มิลลิลิตร |
รายการยาสามัญประจำบ้านแผนปัจจุบัน > กลุ่มยารักษาแผลติดเชื้อ ไฟไหม้ น้ำร้อนลวก

ปัจจุบันยาในกลุ่มนี้ไม่มีรายการที่เป็นยาสามัญประจำบ้านแผนปัจจุบัน
| # | ชื่อตำรับยา | ตัวยาสำคัญและความแรง | สรรพคุณ | ขนาดบรรจุ |
| --- | --- | --- | --- | --- |
| 1 | ยารักษาแผลน้ำร้อนลวกฟีนอล (ปัจจุบันถูกถอดจากการเป็นยาสามัญประจำบ้านแผนปัจจุบัน เพราะพบข้อมูลเกี่ยวกับความไม่ปลอดภัยในการใช้ ซึ่งไม่เหมาะสมในการใช้เป็นยาสามัญประจำบ้าน) | ตัวยาสำคัญในสูตรตำรับ  Phenol 1 กรัม  Arachis Oil 50 มิลลิลิตร  Calcium Hydroxide Solution to 100 มิลลิลิตร | รักษาแผลไฟไหม้ น้ำร้อนลวก | ขวดละ 30 และ 60 มิลลิลิตร |
| 2 | ยารักษาแผลติดเชื้อ ซิลเวอร์ ซัลฟาไดอาซีน ครีม (ปัจจุบันถูกถอดจากการเป็นยาสามัญประจำบ้านแผนปัจจุบัน | ตัวยาสำคัญในสูตรตำรับ  Silver Sulfadiazine 1 % โดยน้ำหนัก | ใช้ทาภายนอกเพื่อรักษาการติดเชื้อของแผลซึ่งเกิดจากไฟไหม้หรือน้ำร้อนลวก | หลอดละ 5, 15 และ 25 กรัม |
รายการยาสามัญประจำบ้านแผนปัจจุบัน > กลุ่มยาบรรเทาอาการปวดกล้ามเนื้อ แมลงกัดต่อย

| # | ชื่อตำรับยา | ตัวยาสำคัญและความแรง | สรรพคุณ | ขนาดบรรจุ |
| --- | --- | --- | --- | --- |
| 1 | ยาหม่อง | ตัวยาสำคัญในสูตรตำรับ  Volatile Substance ที่มีสรรพคุณทางยา และ/หรือ Herbal Extract หนึ่งหรือหลายชนิดผสมกัน ได้แก่   Methyl Salicylate 1.14-50.00 % โดยน้ำหนัก  Camphor 1.76-25.00 % โดยน้ำหนัก  Menthol 3.00-20.00 % โดยน้ำหนัก  Cinnamon Oil 1.00-2.40 % โดยน้ำหนัก  Clove Oil 0.50-5.00  % โดยปริมาตรต่อน้ำหนัก  Eucalyptus Oil 1.50-13.70  % โดยปริมาตรต่อน้ำหนัก  Peppermint Oil 0.70-16.00 % โดยน้ำหนัก  Terpentine Oil 2.00-3.80  % โดยปริมาตรต่อน้ำหนัก  Capsicum Tincture 0.80-8.00 โดยปริมาตร  Colophony 2.51 % โดยปริมาตรต่อน้ำหนัก | บรรเทาอาการปวด บวม อักเสบ เนื่องจากแมลงกัดต่อย หรือปวดเมื่อยกล้ามเนื้อ | ไม่เกิน 30 กรัม |
รายการยาสามัญประจำบ้านแผนปัจจุบัน > กลุ่มยาสำหรับโรคผิวหนัง

| # | ชื่อตำรับยา | ตัวยาสำคัญและความแรง | สรรพคุณ | ขนาดบรรจุ |
| --- | --- | --- | --- | --- |
| 1 | ยารักษาหิดเหา เบนซิล เบนโซเอต | ตัวยาสำคัญในสูตรตำรับ Benzyl Benzoate 25 % โดยน้ำหนักต่อปริมาตร | รักษาหิด เหา และโลน | ขวดสีชา 30 มิลลิลิตร และ 60 มิลลิลิตร |
| 2 | ยารักษาหิด ขึ้ผึ้งกำมะถัน | ตัวยาสำคัญในสูตรตำรับ Sublimed Sulphur 10 % โดยน้ำหนัก | รักษาโรคหิด | หลอดละ 5 กรัม และ 15 กรัม |
| 3 | ยารักษากลากเกลื้อน น้ำกัดเท้า | ตัวยาสำคัญในสูตรตำรับ  Benzoic Acid 2.5-6.5 % โดยน้ำหนัก  Salicylic Acid 3.0-5.0 % โดยน้ำหนัก | รักษากลากเกลื้อน และโรคน้ำกัดเท้า | หลอดละ 5 กรัม และ 15 กรัม |
| 4 | ยารักษาโรคผิวหนังเรื้อรัง | ตัวยาสำคัญในสูตรตำรับ  Coal Tar 1 % โดยน้ำหนัก | รักษาโรคผิวหนังเรื้อรังบางชนิด เช่น เรื้อนกวาง ผิวหนังเป็นผื่นคัน | หลอดหรือขวดละ 5 กรัม และ 15 กรัม |
| 5 | ยาทาแก้ผดผื่นคัน คาลาไมน์ | ตัวยาสำคัญในสูตรตำรับ  Calamine 8-15 % โดยน้ำหนักต่อปริมาตร  Zinc Oxide 3-12 % โดยน้ำหนักต่อปริมาตร | บรรเทาอาการคันเนื่องจากผดผื่นคัน ลมพิษ | ขวดละไม่เกิน 180 มิลลิลิตร |
| 6 | ยารักษาเกลื้อน โซเดียมไทโอซัลเฟต | ตัวยาสำคัญในสูตรตำรับ  Sodium Thiosulfate 100 % โดยน้ำหนัก | รักษาเกลื้อน | ขวดละ 15 กรัม สำหรับผสมน้ำเป็น 60 มิลลิลิตร |
รายการยาสามัญประจำบ้านแผนปัจจุบัน > กลุ่มยาบำรุงร่างกาย

| # | ชื่อตำรับยา | ตัวยาสำคัญและความแรง | สรรพคุณ | ขนาดบรรจุ |
| --- | --- | --- | --- | --- |
| 1 | ยาเม็ดวิตามินบีรวม | ตัวยาสำคัญในสูตรตำรับ 1 เม็ด Thiamine Hydrochloride หรือ Thiamine Mononitrate 5 มิลลิกรัม  Pyridoxine Hydrochloride 2 มิลลิกรัม  Riboflavine 2 มิลลิกรัม  Nicotinamide 20 มิลลิกรัม | ป้องกันการขาดวิตามินบีและบำรุงร่างกาย | แผงพลาสติกหรืออะลูมิเนียมละ 4 และ 10 เม็ด |
| 2 | ยาเม็ดวิตามินซี | ตัวยาสำคัญในสูตรตำรับ 1 เม็ด Ascorbic Acid 100 มิลลิกรัม | ป้องกันการขาดวิตามินซี | แผงพลาสติกหรืออะลูมิเนียมละ 4 และ 10 เม็ด |
| 3 | ยาเม็ดบำรุงโลหิต เฟอร์รัส ซัลเฟต | ตัวยาสำคัญในสูตรตำรับ 1 เม็ด Ferrous Sulfate สมมูลกับ Iron 60 มิลลิกรัม | รักษาโลหิตจางเนื่องจากขาดธาตุเหล็กในผู้ใหญ่ | แผงพลาสติกหรืออะลูมิเนียมละ 4 และ 10 เม็ด |
| 4 | ยาเม็ดวิตามินรวม | ตัวยาสำคัญในสูตรตำรับ 1 เม็ด Vitamin A 2,500 หน่วยสากล  Vitamin D 300 หน่วยสากล  Vitamin C 15.00 มิลลิกรัม  Vitamin B1 Monoitrate 1.00 มิลลิกรัม  Vitamin B2 0.50 มิลลิกรัม  Nicotinamide 7.50 มิลลิกรัม | ป้องกันการขาดวิตามินสำหรับผู้ใหญ่ | แผงพลาสติกหรืออะลูมิเนียมละ 4 และ 10 เม็ด |
| 5 | น้ำมันตับปลาชนิดแคปซูล | ตัวยาสำคัญในสูตรตำรับ 1 แคปซูล Cod Liver Oil สมมูลกับ Vitamin A ไม่เกิน 4,000 หน่วยสากล  Vitamin D ไม่เกิน 300 หน่วยสากล | ป้องกันการขาดวิตามิน A และ D | แผงพลาสติกหรืออะลูมิเนียมละ 4 และ 10 เม็ด |
| 6 | น้ำมันตับปลาชนิดน้ำ | ตัวยาสำคัญในสูตรตำรับ 5 มิลลิลิตร Cod Liver Oil สมมูลกับ Vitamin A ไม่เกิน 4,000 หน่วยสากล  Vitamin D ไม่เกิน 300 หน่วยสากล | ป้องกันการขาดวิตามิน A และ D | ขวดละ 120, 240 และ 400 มิลลิลิตร |
แหล่งข้อมูลอื่น

ประกาศกระทรวงสาธารณสุข เรื่อง ยาสามัญประจำบ้านแผนปัจจุบัน
ประกาศกระทรวงสาธารณสุข เรื่อง ยาสามัญประจำบ้านแผนปัจจุบัน (ฉบับที่ 2) พ.ศ. 2549
ประกาศกระทรวงสาธารณสุข เรื่อง ยาสามัญประจำบ้านแผนปัจจุบัน (ฉบับที่ 3)
ประกาศกระทรวงสาธารณสุข เรื่อง ยาสามัญประจำบ้านแผนปัจจุบัน (ฉบับที่ 4 พ.ศ. 2555)
ประกาศกระทรวงสาธารณสุข เรื่อง ยาสามัญประจำบ้านแผนปัจจุบัน (ฉบับที่ 5)
ประกาศกระทรวงสาธารณสุข เรื่อง ยาสามัญประจำบ้านแผนปัจจุบัน (ฉบับที่ 6) พ.ศ. 2560
ประกาศกระทรวงสาธารณสุข เรื่อง ยาสามัญประจำบ้านแผนปัจจุบัน (ฉบับที่ 7) พ.ศ. 2560
ประกาศกระทรวงสาธารณสุข เรื่อง ยาสามัญประจำบ้านแผนปัจจุบัน (ฉบับที่ 8) พ.ศ. 2561
ประกาศกระทรวงสาธารณสุข เรื่อง ยาสามัญประจำบ้านแผนโบราณ พ.ศ. 2556 เก็บถาวร 2019-05-10 ที่ เวย์แบ็กแมชชีน
ประกาศกระทรวงสาธารณสุข เรื่อง ยาสามัญประจำบ้านแผนโบราณ (ฉบับที่ 2) พ.ศ. 2557